- Hindi News
- National
- पूर्व सीएम हुड्डा की लालबत्ती पर विधानसभा में उठे सवाल, परिवहन मंत्री बोले मैंने नहीं दी उन्हें प
पूर्व सीएम हुड्डा की लालबत्ती पर विधानसभा में उठे सवाल, परिवहन मंत्री बोले मैंने नहीं दी उन्हें परमिशन
चंडीगढ़| पूर्वसीएम भूपेंद्र सिंह हुड्डा की लाल बत्ती पर हरियाणा विधानसभा में सत्तापक्ष ने सवाल उठाए। हालांकि उनकी ओर से पूर्व स्पीकर कुलदीप शर्मा ने सदन में सफाई दी कि पूर्व सीएम के नाते उन्हें लाल बत्ती लगाने का अधिकार है। इस संबंध में हाई कोर्ट के आदेश से नोटिफिकेशन भी हो रखा है। इस पर परिवहन मंत्री कृष्ण लाल पंवार ने कहा कि लालबत्ती लगाने के लिए नियमानुसार ट्रांसपोर्ट डिपार्टमेंट से परमिशन लेनी होती है। पूर्व सीएम हुड्डा को उनके विभाग से इस तरह की कोई परमिशन जारी नहीं की हुई है। यह मुद्दा उस समय उठा जब सरकारी मुख्य सचेतक ज्ञान चंद गुप्ता अभिभाषण पर धन्यवाद प्रस्ताव के तहत अपनी बात रखने के लिए खड़े हुए थे।
tgl_Latn sot_Latn hin_Deva hin_Deva hin_Deva